Na što se misli pod "tip" certifikata?
Certifikati se mogu izraditi za određene svrhe, primjerice, potpisivanje, kriptiranje, autorizaciju, itd. Primjerice, S/MIME (Secure Multi-Purpose Internet Mail ekstenzije) certifikati se koriste za potpisivanje i enkripciju e-mail poruka, SSL (Secure Sockets Layer) certifikati se koriste za autorizaciju na mreži, VPN (Virtual Private Network) certifikati se koriste za zaštitu komunikacije između dva računala na mreži.

Što je vlastiti tip certifikata?
Prilikom izrade vlastitog certifikata, možete navesti datoteku (predložak) koja određuje točan izgled certifikata. Možete izraditi vlastiti predložak pomoću Asistenta za certifikate i izraditi autoritet za certifikat (CA). Predložak je dostupan nakon što izradite CA. Predložak Asistenta za certifikate je datoteka s ekstenzijom ".certAuthorityConfig" i nalazi se u "~/Medijateka/Podrška za aplikacije/Autoritet za certifikat/".

Na što se misli pod “Omogući promjenu standardnog odabira”?
Standardne vrijednosti su unaprijed određene vrijednosti za novi digitalni identitet koje Asistent za certifikate već uzima u obzir. Možete promijeniti standardni odabir i navesti vlastite vrijednosti za izradu vašeg vlastitog identiteta.